આજથી એટીએમ ખૂલી જવાના હોઈ અમદાવાદ, રાજકોટ, સુરત, વડોદરા સહિત જૂનાગઢ, મહેસાણા, હિંમતનગર, પાલિતાણા, દ્વારકા, અંબાજી સહિતનાના નાના મોટા શહેરો અને યાત્રાધામોમાં લોકોએ એટીએમ સામે લાંબી લાઇનો લગાવી દીધી છે. જોકે ઘણી ઠેકાણે હજી એટીએમ ખૂલ્યા નથી. તો એટીએમની સાથે સાથે બેંક સામે પણ લાંબી કતારો લાગી ગઈ છે. લોકોએ ઓફિસમાં મોડા આવવાની જાણ કરીને પણ બેન્ક તથા એટીએમ સામે લાઇનો લગાવીને વહેલી સવારથી ઉભા રહી ગયા છે. સવારમાં ઠંડીનું પ્રમાણ હોવાથી લોકો સ્વેટર અન શાલમાં સજજ થઇને નાણાકીય ભીડ દૂર કરવા માટે એટીએમ ખાતે ઉમટી પડ્યા છે.